Súradnice: 49°08′43.81″S 18°27′28.56″V﻿ / ﻿49,1455028°S 18,4579333°V﻿ / 49.1455028; 18.4579333

**Považský hrad** (iné názvy: **hrad Bystrica**, **Bystrický hrad**) je zrúcanina hradu na strmom vrchu na pravom brehu Váhu, neodmysliteľná silueta Považia nachádzajúca sa neďaleko Považskej Bystrice.

Dejiny
------

Presné doklady na čas vzniku tunajšieho kráľovského hradu sa nezachovali. Podľa neoverených správ hrad bol postavený už v roku 1128 na ochranu dôležitej považskej cesty. Prvá zmienka je však až z roku 1316, kde sa spomína ako *Bystrický hrad*. V roku 1458 ho kráľ Matej daroval Podmanickovcom (známi sú najmä Ján a Rafael). Noví majitelia opravili všetky objekty a hrad rozšírili. Veľký požiar v roku 1543 ťažko poškodil jednotlivé stavby. Pri oprave zmenili niektoré architektonické prvky a hrad rozšírili o predhradie. Podmanickovcom patril hrad do vymretia v roku 1558. 

Ďalší majitelia, Balassovci, adaptovali starý palác a vykonali ďalšie opravy ostatných budov. Napriek opravám v roku 1631 opustili nepohodlný hrad a presťahovali sa do nového, renesančného kaštieľa v podhradí. V roku 1684 obliehalo hrad vojsko cisára Leopolda I. keď ho krátko predtým obsadili tököliovské vojská. Z obavy, aby sa nestal sídlom povstalcov, ho cisár nechal v roku 1698 zničiť. Tunajšie panstvo v roku 1895 kúpil barón Popper.

Súčasný stav
------------

Najstaršou časťou hradu bola veža, stojaca na najvyššom bode brala, a gotický palác. Veľké predhradie oválneho tvaru obklopoval hradný múr, ktorý chránili zo SV dve hranolové veže. Prístupová cesta, vedúca na hrad zo severovýchodu, je v teréne dodnes viditeľná. Vstupnú bránu chránila hranolová veža s barbakanom.

Čiastočne sa zachovali múry paláca, veží a opevnenia. Na paláci sú viditeľné otvory okien, miestami so zachovanými renesančnými rímsami. Z bývalých hospodárskych budov, postavených na nádvorí, sú viditeľné len časti múrov, prípadne ich základy. V niektorých priestoroch sú zvyšky renesančných klenieb.

Prístup
-------

Prístup na hrad je možný cez Považské Podhradie, miestnu časť Považskej Bystrice, 4 km na sever od centra mesta, na pravom brehu Váhu pod zrúcaninou hradu (pôvodne bola obec sídlom hradných sluhov). Chodí sem mestská hromadná doprava z autobusového nástupišťa v Považskej Bystrici. Treba vystúpiť na konci dediny pri kostole a barokovom kaštieli. Potom po  značke okolo renesančného kaštieľa a strmo nahor až k hradbám.

Galéria
-------

* Považský hradPovažský hrad
* Považský hradPovažský hrad
* Považský hradPovažský hrad
* Považský hradPovažský hrad
* Považský hrad z Veľkého ManínaPovažský hrad z Veľkého Manína
* Považský hrad IPovažský hrad I
* Považský hrad IIPovažský hrad II
* Považský hrad IIIPovažský hrad III
* Považský hrad IVPovažský hrad IV
* Panoráma z Považského hraduPanoráma z Považského hradu
* Považský hrad z rieky VáhPovažský hrad z rieky Váh

Referencie
----------

1. ↑   *Názvy hradov a zámkov* [PDF online]. Úrad geodézie, kartografie a katastra Slovenskej republiky, rev. 2017-03-28, [cit. 2020-09-03]. Dostupné online.

Pozri aj
--------

* Kaštieľ Burg
* Száparayovský kaštieľ

Iné projekty
------------

Commons
* Spolupracuj na Commons Commons ponúka multimediálne súbory na tému **Považský hrad**

Externé odkazy
--------------

* História hradu na oficiálnej stránke mesta
* Zámky.sk – zdroj, z ktorého (pôvodne) čerpal tento článok.

* História hradu na stránke ZHB
* Poloha hradu na turistickej mape

| * z
* d
* u
Javorníky |
| --- |
| Podcelky (časti) | 
* Vysoké Javorníky (Javornícka hornatina, Rakovská hornatina, Lazianska vrchovina, Lysianska brázda)
* Nízke Javorníky (Púchovská vrchovina, Javornícka brázda, Rovnianska vrchovina, Ochodnická vrchovina, Kysucká kotlina)

 |
| Veľkoplošné chránené územie | 
* Chránená krajinná oblasť Kysuce

 |
| Národné prírodné rezervácie | 
* Veľký Javorník

 |
| Prírodné rezervácie | 
* Klapy
* Čertov
* Hričovec

 |
| Prírodné pamiatky | 
* Papajské sedlo
* Ochodnický prameň
* Vojtovský prameň

 |
| Kultúrne a historické pamiatky | 
* Považský hrad

 |
| Vybrané vrcholy v JavorníkochZoznam vrcholov | 
* Veľký Javorník (1 071)
* Hričovec (1 059)
* Stratenec (1 055)
* Čemerka (1 052)
* Kaniakova skala (1 022)
* Malý Javorník (1 019)
* Čierne (1 012)
* Solisko (1 012)
* Ustrígeľ (1 008)
* Oblaz (995)
* Petrovská Kýčera (979)
* Orgoňova Kýčera (959)
* Lemešná (950)
* Makyta (923)
* Kohútka (913)
* Kazícka Kýčera (910)
* Chotárny kopec (906)

 |
| Sedlá Javorníkov | 
* Frňovské
* Gežov
* Chrcholinec
* Javorník
* Kýčera
* Makovský priesmyk
* Papajské
* Pod Grapou
* Pod Hričovcom
* Pod Ráztokou
* Pod Závrším
* Semeteš
* Stratenec

 |

Autoritné údaje: * SNK: 110307